SCN กำไร Q1 หด 42% หลังกำไรธุรกิจรับเหมาฯก๊าซธรรมชาติลด
SCN กำไร Q1/60 หด 42% เหลือ 47.58 ลบ. จากปีก่อนกำไร 82.05 ลบ. หลังกำไรธุรกิจรับเหมาฯ-ซ่อมบำรุงเกี่ยวกับก๊าซธรรมชาติลดลง
9 พ.ค. 2560

บริษัท สแกน อินเตอร์ จำกัด (มหาชน) หรือ SCN รายงานผลการดำเนินงานประจำไตรมาส 1/60 สิ้นสุดวันที่ 31 มี.ค.60 (รวมบริษัทย่อย) ดังนี้

โดยผลการดำเนินงานในไตรมาสดังกล่าวปรับตัวลงเนื่องจาก บริษัทมีกำไรขั้นต้น ในไตรมาส 1/2560 จำนวน 104.63 ล้านบาท ลดลง 40.41 ล้านบาท เนื่องมาจากงานรับเหมาก่อสร้างและซ่อมบำรุงธุรกิจเกี่ยวเนื่องก๊าซธรรมชาติที่ได้ส่งมอบงานในครั้งนี้มีอัตรากำไรขั้นต้นแตกต่างจากงานรับเหมาที่ส่งมอบในไตรมาส 1/2559 อย่างมีนัยสำคัญ ขณะที่บริษัทมีต้นทุนเพิ่มขึ้น